ჩემი სიძულვილის 10 მიზეზი

ჩემი სიძულვილი 10 მიზეზი — 1999 წლის ამერიკული რომანტიკული კომედიური ფილმი, რომელიც რეჟისორ გილ ჯუნგერმა გადაიღო თავისი სადებიუტო ფილმის სახით. მთავარ როლებში არიან ჯულია სტაილზი, ჰით ლეჯერი, ჯოზეფ გორდონ-ლევიტი და ლარისა ოლეინიკი. სცენარი, რომელიც დაწერეს კარენ მაკკულა ლუცმა და კირსტენ სმიტმა, წარმოადგენს უილიამ შექსპირის კომედიის "შმაგის მორჯულების" თანამედროვე ვერსიას, რომელიც გადატანილია 1990-იანი წლების ბოლოს ამერიკულ საშუალო სკოლაში. ფილმი მოგვითხრობს ახალ სტუდენტ კამერონ ჯეიმსზე (გორდონ-ლევიტი), რომელიც შეყვარებულია ბიანკა სტრატფორდზე (ოლეინიკი) და ცდილობს ცუდი ბიჭი პატრიკ ვერონა (ლეჯერი) დაიყოლიოს, რომ პაემანზე გაიყვანოს ბიანკას ანტისოციალური და მძვინვარე და კეიტი (სტაილზი), რათა გვერდი აუაროს მისი მამის მკაცრ წესებს პაემნების შესახებ. ფილმის სახელწოდება მომდინარეობს ლექსიდან, რომელსაც კეტი წერს პატრიკთან თავისი რომანის შესახებ. ფილმი ძირითადად გადაღებულია სიეტლის მეტროპოლიის ტერიტორიაზე, ბევრი სცენა კი გადაღებულია ტაკომას სტადიონის საშუალო სკოლაში, ვაშინგტონის შტატში.

ფილმი გამოვიდა 1999 წლის 31 მარტს,  რომლის შემოსავალმა შეადგინა 53.7 მილიონი დოლარი და კრიტიკოსებისგან ძირითადად დადებითი შეფასებები მიიღო. ფილმმა წინ წამოწია სტაილზის, ლეჯერისა და გორდონ-ლევიტის კარიერები, რომლებიც სამივე ნომინირებული იყვნენ სხვადასხვა თინეიჯერებზე ორიენტირებულ ჯილდოებზე. ათი წლის შემდეგ იგი გადაკეთდა სატელევიზიო პროექტად, რომელიც ოცი ეპიზოდის განმავლობაში გადიოდა ეთერში და რომელშიც ლარი მილერი ასრულებდა უოლტერ სტრატფორდის როლს. გამოშვების შემდეგ ფილმმა პოპულარობა მოიპოვა როგორც კულტურულმა კლასიკამ და ხშირად მოიხსენიება როგორც ყველა დროის ერთ-ერთი საუკეთესო რომანტიკული კომედია.

კამერონ ჯეიმსი, ახალი სტუდენტი პადუას საშუალო სკოლაში სიეტლის რაიონში, მაშინვე მოიხიბლება ლამაზი და პოპულარული მეორეკურსელი ბიანკა სტრატფორდით. ჭკვიანი მაიკლ ეკმანი აფრთხილებს მას, რომ ბიანკა ზედაპირული და ქედმაღალია, და რომ მისი ზედმეტად დამცველი მარტოხელა მამა უოლტერი, მეან-გინეკოლოგი, რომელიც შეშფოთებულია თინეიჯერული ორსულობით, არ აძლევს მას ან მის ჯიუტ უფროს დას კეტს, დამამთავრებელი კლასის მოსწავლეს, პაემნებზე სიარულის უფლებას. კეტი მიღებულია სარა ლორენსის კოლეჯში ნიუ-იორკში, მაგრამ უოლტერს სურს, რომ ის დარჩეს სახლთან ახლოს და ისწავლოს მის ალმა მატერში, ვაშინგტონის უნივერსიტეტში. ბიანკას სურს პაემანზე წავიდეს შეძლებულ უფროსკლასელ ჯოი დონერთან, მაგრამ უოლტერი არ აძლევს თავის ქალიშვილებს პაემნებზე სიარულის უფლებას, სანამ ისინი სკოლას არ დაამთავრებენ. გაღიზიანებული ბიანკას დაჟინებითა და კეტის მეამბოხეობით, უოლტერი დათმობაზე მიდის და აცხადებს, რომ ბიანკას პაემანზე სიარული მხოლოდ მაშინ შეუძლია, როცა კეტი დაიწყებს, რადგან იცის, რომ კეტის ანტისოციალური დამოკიდებულება ამას მნიშვნელოვნად გაართულებს.
როდესაც კამერონი ბიანკას პაემანზე იწვევს, ის მას აცნობს მამამისის ახალ წესს და სთავაზობს, რომ იპოვოს ვინმე, ვინც მზად იქნება კეტთან პაემნისთვის, რათა მან თავისუფლად შეძლოს ჯოისთან შეხვედრა. ის ირჩევს ავსტრალიელ "ცუდ ბიჭს" პატრიკ ვერონას, რომელიც თავდაპირველად აშინებს მას თავისი დამოკიდებულებით. მაიკლი ეხმარება მას იმით, რომ არწმუნებს ჯოის, გადაუხადოს პატრიკს, რათა მან კეტი გაიყვანოს პაემანზე, რაც, მისი აზრით, საშუალებას მისცემს ჯოის, ბიანკას შეხვდეს. პატრიკი თანხმდება ამ გარიგებაზე, მაგრამ კეტი თავდაპირველად უარყოფს მის პირველ რამდენიმე მცდელობას. მას შემდეგ, რაც მაიკლი და კამერონი დაეხმარებიან მას ბიანკასგან კეტის უპირატესობების შესახებ ინფორმაციის მოპოვებით, პატრიკი იწყებს კეტის ინტერესის მოპოვებას. ის მიდის წვეულებაზე მასთან ერთად, რაც საშუალებას აძლევს ბიანკას თან გაჰყვეს, რაც ძალიან აწუხებს უოლტერს.
წვეულებაზე კეტი გაღიზიანდება, როდესაც ხედავს ბიანკას ჯოისთან ერთად და პასუხობს იმით, რომ სასმელით თვრება. პატრიკი უვლის მას და კეტი იწყებს მასთან გახსნას, გამოხატავს თავის ინტერესს მუსიკალური ჯგუფის შექმნის მიმართ. როდესაც კეტი ცდილობს მის კოცნას, პატრიკი უკან იხევს, რაც იწვევს კეტის გაბრაზებულ  წასვლას. ამასობაში, ბიანკა აწყენინებს კამერონს იმით, რომ იგნორირებას უკეთებს მას ჯოის გამო, მაგრამ მალე აცნობიერებს, რომ ჯოი მართლაც ზედაპირული და ნარცისია. როდესაც ის სთხოვს კამერონს სახლში წაყვანას, ბიჭი აღიარებს, რომ მისი გრძნობები ბიანკას მიმართ ნამდვილია და მისმა მოპყრობამ გააღიზიანა, რაზეც ბიანკა შერიგების ნიშნად კოცნის.
ჯოი სთავაზობს პატრიკს ფულის გადახდას, რათა მან კეტი წაიყვანოს გამოსაშვებ საღამოზე, რომ თვითონ შეძლოს ბიანკას წაყვანა. პატრიკი თავდაპირველად უარს ამბობს, მაგრამ დათანხმდება, როდესაც ჯოი მეტ ფულს სთავაზობს. მიუხედავად იმისა, რომ კეტი კვლავ გაბრაზებულია პატრიკზე, ის საბოლოოდ მოიგებს მის გულს სერენადით, პადუას საშუალო სკოლის მარშის ორკესტრის თანხლებით, ფრენკი ვალის სიმღერის "Can't Take My Eyes Off You" შესრულებით და კეტიც პასუხის სახით ეხმარება მას დაკავებიდან გაქცევაში. მათი შემდგომი შეხვედრა რომანტიკული ხდება, მაგრამ კეტი რაღაცას ეჭვობს, როდესაც პატრიკი დაჟინებით მოითხოვს, რომ იგი თან გაჰყვეს მას გამოსაშვებ საღამოზე, რასაც ის მტკიცედ ეწინააღმდეგება.
გაღიზიანებული იმით, რომ კამერონმა არ დაპატიჟა ის გამოსაშვებ საღამოზე, ბიანკა თანხმდება ჯოის მიპატიჟებას, მაგრამ უოლტერი არ აძლევს ამის უფლებას, თუ კეტი თან არ გაჰყვება. კეტი აღიარებს ბიანკასთან, რომ ის ხვდებოდა ჯოის, როდესაც ისინი პირველკურსელები იყვნენ, რაც შემდეგ ინანა. მას შემდეგ, რაც ჯოიმ მიატოვა, მან აღთქმა დადო, რომ არაფერს გააკეთებდა თანატოლების ზეწოლის გამო. ბიანკა ამტკიცებს, რომ მას თავად შეუძლია გადაწყვიტოს საკუთარი ცხოვრება, ამიტომ კეტი თანხმდება გამოსაშვებ საღამოზე წასვლაზე პატრიკთან ერთად, ხოლო ბიანკა გადაწყვეტს ჯოის ნაცვლად კამერონთან ერთად წასვლას. საბოლოოდ ჯოი ამხელს თავის გარიგებას პატრიკთან, რაც იწვევს კეტის წასვლას გატეხილი გულით. შემდეგ ჯოი ხელს კრავს მაიკლს და ურტყამს კამერონს, მაგრამ ბიანკა თავს ესხმის მას. 
მეორე დღეს ბიანკა ურიგდება კეტს და იწყებს კამერონთან შეხვედრას. დარწმუნებული, რომ კეტს შეუძლია თავის მოვლა, უოლტერი ნებას აძლევს მას, ისწავლოს სარა ლორენსის კოლეჯში. დავალებისთვის, რომელშიც სტუდენტებს ევალებოდათ უილიამ შექსპირის 141-ე სონეტის საკუთარი ვერსიის დაწერა, კეტი ხმამაღლა კითხულობს თავის დაწერილ ლექსს, სახელწოდებით "ჩემი სიძულვილის 10 მიზეზი", რაც ამხელს, რომ მას კვლავ უყვარს პატრიკი. პატრიკი აოცებს მას გიტარით  Fender Stratocaster, რომელიც მან იყიდა ჯოისგან მიღებული ფულით და აღიარებს, რომ მას შეუყვარდა კეტი. კეტი პატიობს მას და ისინი რიგდებიან კოცნით.

მსახიობები
მინი

ჯულია სტაილზი - კატარინა "კეტ" სტრეტფორდის როლში, ანტისოციალური და ბრაზიანი უფროსი სტრეტფორდი და
მინი
ჰით ლეჯერი - პატრიკ ვერონას როლში, ავსტრალიელი "ცუდი ბიჭი", რომელიც კეტთან პაემნისათვის არის დაქირავებული
ჯოზეფ გორდონ-ლევიტი - კამერონ ჯეიმსის როლში, პადუას საშუალო სკოლის ახალი მოსწავლე, რომელიც შეყვარებულია ბიანკაზე და დიდ ძალისხმევას განიცდის მისი გული რომ მოიგოს
ლარისა ოლეინიკი - ბიანკა სტრეტფორდის როლში, ზედაპირული და პოპულარული უმცროსი სტრეტფორდი და
ლარი მილერი - უოლტერ სტრეტფორდის როლში, გინეკოლოგი და მარტოხელა მშობელი, რომელიც ზედმეტად იცავს თავის ქალიშვილებს
ანდრიუ კიგანი - ჯოი დონერის როლში, მდიდარი და თავმოყვარე საშუალო სკოლის უფროსკლასელი და მომავალი მოდელი, რომელსაც სურს ურთიერთობა ბიანკასთან და ამისთვის პატრიკს უხდის ფულს კეტთან პაემნობისთვის
დევიდ კრუმჰოლცი - მაიკლ ეკმანის როლში, მოზარდი, რომელიც კამერონს ეხმარება ბიანკას გულის მოგებაში და ამასთან ცდილობს კეტის მეგობარი მანდელას გული მოიგოს
სუზან მეი პრეტი - მანდელას როლში, კეტის ერთადერთი ახლო მეგობარი და უილიამ შექსპირის მოყვარული, რომელსაც შეუყვარდება მაიკლი
დერილ "ჩილ" მიჩელი - მისტერ მორგანის როლში, კეტის, პატრიკისა და ჯოის ინგლისური ენის მასწავლებელი
ელისონ ჯენი - მისის პერკის როლში, პადუას საშუალო სკოლის კონსულტანტი და მწერალი
დევიდ ლეიჟერი - მისტერ ჩეპინის როლში, გოგონების ფეხბურთის გუნდის მწვრთნელი
გაბრიელ იუნიონი - ჩასტითი ჩერჩის როლში, ბიანკას საუკეთესო მეგობარი, რომელიც მოგვიანებით მისი მტერი ხდება
გრეგ ჯეკსონი - "სკურვის" როლში, პატრიკის მეგობარი
კაილ სისი - ბოგი ლოვენშტაინის როლში, გოლფის ენთუზიასტი და მომავალი MBA-ების ჯგუფის წევრი
Letters to Cleo (მომღერალი კეი ჰენლი, გიტარისტები გრეგ მაკკენა და მაიკლ აიზენშტაინი, ბასისტი სკოტ რიბლინგი და დრამერი ჯეისონ საუტერი) გამოდის კლუბ სკანკში მონაწილე ანსამბლის როლში, ასრულებენ სიმღერებს "Come On" და "Co-Pilot", ასევე Cheap Trick-ის " I Want You to Want Me "" კავერს სკოლის სახურავზე დასასრულის ტიტრების დროს. ჰენლი და აიზენშტაინი ასევე გამოდიან გამოსაშვები ზეიმის სცენაში, ასრულებენ ნიკ ლოუს "Cruel to Be Kind" კავერს Save Ferris-თან ერთად.
Save Ferris (მომღერალი მონიკ პაუელი, გიტარისტი ბრაიან მეშბერნი, ბასისტი ბილ უეჩი, საყვირისტი ხოსე კასტელანოსი, ტრომბონისტი ბრაიან უილიამსი, საქსოფონისტი ერიკ ზამორა და დრამერი ევან კილბორნი) გამოდის გამოსაშვები ზეიმზე მონაწილე ანსამბლის როლში, ასრულებენ სიმღერებს "I Know" და "Can't Stop", ასევე The Isley Brothers-ის "Shout" და ნიკ ლოუს "Cruel to Be Kind" კავერებს.
წარმოება
ფონი

სცენარისტ დუეტი კარენ მაკკულა და კირსტენ სმითი შთაგონდნენ ფილმის 10 Things I Hate About You დაწერისთვის ფილმის Clueless (1995) ნახვის შემდეგ. მოზარდული ფილმების მოყვარულებმა გადაწყვიტეს მოეძებნათ კლასიკური პიესა ან მითი, რომ ის თანამედროვე საშუალო სკოლის ფილმად გადაექციათ, და საბოლოოდ შეისტიოეს უილიამ შექსპირის კომედია The Taming of the Shrew. მათ სურდათ ძლიერი ნებისყოფის მქონე, ფემინისტური პერსონაჟის შექმნა. პატრიკ ვერონა შთაგონებული იყო ჯად ნელსონის პერსონაჟით ფილმში The Breakfast Club (1985). სცენარი 1997 წლის ნოემბერში დასრულდა. სცენარი საბოლოოდ The Walt Disney Company-მ შეისყიდა, გილ ჯუნგერი კი რეჟისორად მიემაგრა.

მსახიობთა შერჩევა
ჯუნგერი ცდილობდა ფილმისთვის უცნობი მსახიობები მოეძებნა. ჯოშ ჰარტნეტი და ეშტონ კუჩერი განიხილებოდნენ პატრიკ ვერონას როლის შესასრულებლად. ელიზა დუშკუმ აუდიცია ჩააბარა კეტ სტრეტფორდის როლისთვის. კეიტი ჰოლმსიც განიხილებოდა ამ როლისთვის. კეიტ ჰადსონს შესთავაზეს როლი, მაგრამ მისმა დედამ, გოლდი ჰაუნმა, სცენარი არ მოეწონა, ამიტომ მან უარი თქვა როლზე. მსახიობთა შერჩევის დირექტორმა მარსია როსმა ჯუნგერს დაუკავშირდა და ჯულია სტაილსი შეურჩია როლისთვის. ჯუნგერი იმავე საღამოს შეხვდა მას და "დაუყოვნებლივ მოიხიბლა"; 10 წუთიანი შეხვედრის შემდეგ მან როლი მისცა მას. ჯოზეფ გორდონ-ლევიტმა აუდიცია ჩააბარა კამერონისა და მაიკლის როლებისთვის, მიუხედავად თავდაპირველი ყოყმანისა "საშუალო სკოლის ფილმში" თამაშისთვის. მაიკლის როლი საბოლოოდ დევიდ კრუმჰოლცს ერგო და ამის შემდეგ ლევიტს  კამერონის როლი შესთავაზეს, მაგრამ მას არ სურდა საშუალო სკოლის ფილმში თამაში, სანამ რეჟისორმა არ დაარწმუნა. პატრიკ ვერონას კასტინგი ხანგრძლივი პროცესი იყო, ანდრიუ ლაზარის თქმით, მან 1000-ზე მეტი ბიჭი ნახა ამ როლისთვის. გადაღების დაწყებამდე სამნახევარი კვირით ადრე, როსმა ჰით ლეჯერი მიიყვანა კასტინგის სესიაზე, რომლითაც ჯუნგერი მოიხიბლა და დაუყოვნებლივ მისცა როლი.

გადაღება
გადაღება 1998 წელს, 8 ივნისიდან 6 აგვისტომდე მიმდინარეობდა. ბევრი სცენა გადაიღეს Stadium High School-ში და ტაკომას, ვაშინგტონის ჩრდილოეთ ნაწილში მდებარე სახლში. გამოსაშვები ზეიმის სცენებს სიეტლში სამი დღის განმავლობაში იღებდნენ. ლეჯერის სიმღერის სცენა საშუალო სკოლის ტრიბუნებზე, რომელიც ფილმის ერთ-ერთ ყველაზე გამორჩეულ სცენად ითვლება, მხოლოდ სამი მცდელობით გადაიღეს. ამ სცენისთვის სიმღერა რამდენჯერმე შეიცვალა, თითქმის იყო ავსტრალიური როკ-ჯგუფის Divinyls-ის "I Touch Myself", სანამ ფრენკი ვალის "Can't Take My Eyes Off You" არ შეირჩა.
კოსტიუმების დიზაინერმა კიმ ტილმანმა ორიგინალური კაბები შექმნა ლარისა ოლეინიკისა და ჯულია სტაილსისთვის, ასევე შექმნა სუზან მეი პრეტისა და დევიდ კრუმჰოლცისთვის პერიოდული ტანსაცმელი. გაბრიელ იუნიონის გველისტყავის გამოსაშვები კაბა ბეტსი ჯონსონის დიზაინია. ჰით ლეჯერისა და ჯოზეფ გორდონ-ლევიტის ვინტაჟური სმოკინგები სეატლის Isadora's-იდან იყო შემოტანილი.
მიღება
გახსნის კვირაშივე  ფილმმა შემოიტანა 8.3 მილიონი დოლარი 2,271 კინოთეატრში ქვეყნის შიგნით, მოხვდა მეორე ადგილზე ბილეთების ოფისში, "მატრიქსის" შემდეგ. მან გამოშვების პირველ ხუთ დღეში 21 მილიონი დოლარი მოიპოვა. ფილმმა საერთო ჯამში შემოიტანა 38.2 მილიონი დოლარი აშშ-სა და კანადაში, და 15.3 მილიონი დოლარი სხვა ტერიტორიებზე, მსოფლიო მასშტაბით 53.7 მილიონი დოლარი.
კრიტიკული გამოხმაურება
მიმოხილვის აგრეგატორ Rotten Tomatoes-ზე ფილმს აქვს 71%-იანი დამტკიცების რეიტინგი 92 მიმოხილვის საფუძველზე, საშუალო რეიტინგით 6.3/10. ვებსაიტის კრიტიკოსთა კონსენსუსი ამბობს: "ჯულია სტაილზი და ჰით ლეჯერი ძლიერ შესრულებებს უმატებენ მოულოდნელად ჭკვიანურ სცენარს, იყვანენ 10 Things-ს (ოდნავ) ტიპიური თინეიჯერული კინოს ზემოთ." Metacritic-მა ფილმს მიანიჭა 70-ქულიანი შეწონილი საშუალო ქულა 100-დან, 26 კრიტიკოსის საფუძველზე, რაც მიუთითებს "ზოგადად ხელსაყრელ" მიმოხილვებზე.
ჯეოფ ენდრიუმ Time Out-დან შეაქო ფილმის მთავარი როლები და წერდა: "სტაილზი იზრდება თავის პერსონაჟში, ხოლო ლეჯერი  მომხიბვლელია ყოველგვარი მცდელობის გარეშე." ბრედ ლეიდმანმა Film Threat-დან თქვა, რომ ფილმი იყო "სუფთა გულის და სრულყოფილად შესრულებული." რონ უელსმა, ასევე Film Threat-დან, დაწერა: "ყველა თინეიჯერული ფილმიდან, რომელიც ამ წელს გამოვიდა, ეს არის, ყველაზე კარგი." როჯერ ებერტმა ფილმს მისცა ორნახევარი ვარსკვლავი ოთხიდან, თქვა, რომ მას "მოეწონა ფილმის სულისკვეთება, მსახიობები და ზოგიერთი სცენა. მუსიკა, რომლის უმეტესობაც ჯგუფ Letters to Cleo-ს ეკუთვნის, არის დახვეწილი და ორიგინალური თანაც მხიარული. ფილმმა თითქმის, მაგრამ არა სრულად, მიაღწია აფრენას დაღლილი ისტორიის ფორმულის გრავიტაციული მიზიდულობის წინააღმდეგ."" Entertainment Weekly-მ ფილმი მე-49 ადგილზე ჩააწერა თავის საუკეთესო საშუალო სკოლის ფილმების სიაში. კოსტიუმები შექეს Vogue-მ როგორც ელეგანტური და სტრატფორდის დების შორის განხეთქილების ილუსტრაციისთვის ხელშემწყობი. ფილმს უწოდებდნენ "დროის კაფსულას" 90-იანების მოდისთვის.

ჯილდოები
10 Things I Hate About You-მ უზრუნველყო სტაილზის, ლეჯერისა და გორდონ-ლევიტისთვის წარმატების მომტანი როლები. გორდონ-ლევიტმა, სტაილზმა და ოლეინიკმა თითოეულმა მიიღეს YoungStar ჯილდოს ნომინაცია საუკეთესო მსახიობი/მსახიობი კომედიურ ფილმში. ფილმი ნომინირებული იყო შვიდ Teen Choice ჯილდოზე: Choice Movie: Breakout Star (სტაილზი), Choice Movie: Comedy, Choice Movie: Funniest Scene (კრუმჰოლცის მონაწილეობით), Choice Movie: Love Scene (სტაილზისა და ლეჯერის მონაწილეობით), Choice Movie: Hissy Fit (გორდონ-ლევიტი), Choice Movie: Villain (ენდრიუ კიგანი) და Choice Movie: Soundtrack 1999 წლის Teen Choice Awards-ზე. ფილმის კასტინგის დირექტორები მარსია როსი და დონა მორონგი ნომინირებული იყვნენ საუკეთესო კასტინგისთვის მხატვრული ფილმისთვის, კომედია Casting Society of America-ს Artios Awards-ზე 1999 წელს. 2000 წელს სტაილზმა მოიგო ჩიკაგოს კინოკრიტიკოსთა ასოციაციის ჯილდო ყველაზე პერსპექტიული მსახიობისთვის (გაიზიარა ემილი დექენთან Rosetta-ში) 1999 წლის CFCA Awards-ზე და MTV Movie Award გამღვიძებელი ქალბატონი შესრულებისთვის 2000 წლის MTV Movie Awards-ზე. ლეჯერი ასევე ნომინირებული იყო MTV Movie Award-ზე საუკეთესო მუსიკალური შესრულებისთვის სიმღერა "Can't Take My Eyes Off You"-სთვის.

საუნდტრეკი
ფილმის საუნდტრეკის ალბომი, რომელშიც Letters to Cleo ასრულებს Cheap Trick-ის I Want You to Want Me-ს და ნიკ ლოუს Cruel to Be Kind-ის ქავერებს, დარჩა Billboard 200 ჩარტში შვიდი კვირა, მიაღწია 52-ე ადგილს.  AllMusic-ის რეცენზანტმა, პიპლსმა,  შეაფასა 3 ვარსკვლავით 5-დან, უწოდა „ერთ-ერთი საუკეთესო თანამედროვე როკ საუნდტრეკი 1999 წლის გაზაფხულის სეზონისა".

10 რამ რაც მძულს შენში – საუნდტრეკის სია,	ავტორი(ები)	შემსრულებელი	ხანგრძლივობა

1.	„მინდა, რომ შენც გინდოდე“ (Cheap Trick-ის ქავერი)	რიკ ნილსენი	Letters to Cleo	3:25

2.	„F.N.T. (მოციბლავე ახალი რამ)“ (Great Divide-დან, 1996)	დენ უილსონი, ჯეიკობ სლიხტერი	Semisonic	3:29

3.	„ვიცი“ (შეიცავს The Isley Brothers-ის „Shout“-ის ინტერპრეტაციას)	მაიკლ ჰოლტონი, მირე მოლნერი, ბრაიან მაშბერნი	Save Ferris	2:52

4.	„შენი ზამთარი“ (Fortress-დან, 2000)	კენ ბლოკი და სხვ.	Sister Hazel	4:39

5.	„თუნდაც ანგელოზები ეცვნენ“ (Key of a Minor-დან, 2000)	ტომ უიტლოკი და სხვ.	Jessica Riddle	3:27
6.	„ახალი სამყარო“ (Leroy-დან, 2001)	ლეროი მილერი	Leroy	3:02

7.	„შაბათის ღამე“	როდნი ჯერკინსი და სხვ.	Ta-Gana	4:26

8. „ატომური ძაღლი“ (Computer Games-დან, 1982)	ჯორჯ კლინტონი და სხვ.	George Clinton	4:44

9.	„Dazz“ (Good High-დან, 1976)	რეი რენსომი და სხვ.	Brick	3:24

10.	„სისუსტე ჩემში“ (Walk Under Ladders-დან, 1981)	ჯოან არმატრეიდინგი	Joan Armatrading	3:32

11.	„ომი“ (My Favourite Game-დან, 1998)	პიტერ სვენსონი, ნინა პერსონი	The Cardigans	3:57

12.	„მტრედის ფრთებით“ (1983)	კარლ სმაითი, გრაჰამ მაკფერსონი	Madness	3:00

13.	„სიჭირში მკაცრი“ (Nick Lowe-ის ქავერი)	ნიკ ლოუ, იენ გომი	Letters to Cleo	3:01

14.	„კიდევ ერთი რამ“	რიჩარდ გიბსი	Richard Gibbs	3:01

სულ ხანგრძლივობა: 49:59

სერტიფიკატები

+  რეგიონი  სერთიფიკატი  დადასტურებული ეგზემპლარები/გაყიდვები ავსტრალია (ARIA)  ოქრო  35,000^ გაერთიანებული სამეფო (BPI)  ვერცხლი  60,000* შეერთებული შტატები (RIAA)   ოქრო  500,000^

მემკვიდრეობა და კულტურული გავლენა

ფილმი ხშირად ითვლება ყველა დროის ერთ-ერთ უდიდეს თინეიჯერულ და რომანტიკულ კომედიად, რომელიც იღებს შექებას მოლოდინების შებრუნებისა და ფემინისტი მთავარი პერსონაჟის ქონისთვის. ფილმი მოიხსენიება როგორც გავლენა Netflix-ის რომკომ აღორძინებისთვის. კეტის დაუმორჩილებლობა ტრადიციული ქალური დამოკიდებულებების მიმართ ჩაითვალა "ექსტრემალურ" ფემინიზმის ბრენდად იმ დროს; თუმცა, დამოუკიდებელი ქალი პერსონაჟი ამჟამად რეტროსპექტულად განიხილება, როგორც პროგრესული განსახიერება, რომელიც იწვევდა თინეიჯერული ფილმების ტრადიციულ არქეტიპებს და უფრო მეტად ემთხვეოდა თანამედროვე ფემინისტურ იდეალებს. ფილმი ხშირად კულტურ კლასიკად ითვლება თაობებში  წლების შემდეგ ახალგაზრდულ კულტურაში არსებული არატრადიციული სტერეოტიპების გამო. Teen Vogue-მა ფილმი პირველ ადგილზე დააყენა თავის საუკეთესო თინეიჯერული რომანტიკული ფილმების სიაში  GQ-მ ფილმი შეიყვანა 90-იანების საუკეთესო ფილმების სიაში, და Harper's Bazaar-მა იგი შეიტანა საუკეთესო ფილმების სიაში, რომლებმაც განსაზღვრა 90-იანები.
2024 წელს, დრეიკსა და კენდრიკ ლამარის დაპირისპირების დროს, დრეიკმა ლამარის დის-ტრეკს „Euphoria“ უპასუხა ინსტაგრამზე ფილმის ფრაგმენტის გაზიარებით, სადაც სტაილსი კითხულობს ამ პოემას. 

ადაპტაციები
1999 წლის ივნისში, Scholastic Corporation-მა გამოაქვეყნა ფილმის ნოველიზაცია, რომლის ადაპტაცია დევიდ ლევითანმა მოახდინა. სიუჟეტი იგივე რჩება, რაც ფილმშია ნაჩვენები, ხოლო ყოველი თავი ერთი პერსონაჟის – ბიანკას, კამერონის, კატის, პატრიკის ან მაიკლის – თვალთახედვიდან არის მოთხრობილი.

2008 წლის ოქტომბერში, ABC Family-მ შეუკვეთა სატელევიზიო სერიალის საპილოტე სერია სახელწოდებით  ჩემი სიძულვილის 10 მიზეზი— ნახევარსაათიანი კომედიური სერიალი, გადაღებული ერთი კამერის სტილით, რომელიც ფილმს ეფუძნება. ფილმიდან ერთადერთი მსახიობი, ვინც თავისი როლი კვლავ შეასრულა, იყო ლარი მილერი, რომელიც ვალტერ სტრატფორდის როლში დაბრუნდა. ფილმის რეჟისორი გილ ჯუნგერი ასევე დაუბრუნდა პროექტს და რამდენიმე სერიის, მათ შორის საპილოტე სერიის, რეჟისორი გახდა. ფილმის კომპოზიტორი რიჩარდ გიბსი კვლავ მონაწილეობდა, როგორც შოუს მუსიკალური გამფორმებელი. სერიალის ადაპტაცია და პროდიუსერობა კარტერ კოვინგტონმა იტვირთა. პრემიერა შედგა 2009 წლის 7 ივლისს, ხოლო სერიალი დასრულდა 2010 წლის 24 მაისს, სულ 20 სერიით.

სექუელები
2012 წლის მაისში, გამოცხადდა დამოუკიდებელი გაგრძელების განვითარება სათაურით 10 რამ რაც მძულს ცხოვრებაში, რომლის რეჟისორი და სცენარისტი კვლავ გილ ჯუნგერი უნდა ყოფილიყო. მთავარ როლებში დაამტკიცეს ევან რეიჩელ ვუდი და თომას მაკდონელი, და მიუხედავად იმისა, რომ გადაღებები დაიწყო, ძირითადი წარმოება შეფერხდა და პროექტი შეჩერდა. საბოლოოდ ფილმი გაუქმდა გაურკვეველი ვადით, რასაც მოჰყვა პროდიუსერების მიერ ინიცირებული სამართლებრივი პროცესი.

2025 წლის მაისში, გამოცხადდა  გაგრძელება   სახელწოდებით 10 რამ რაც მძულს პაემნებში. გილ ჯუნგერი კვლავ რეჟისორის როლში დაბრუნდება და სცენარს დაწერს ნაია ელ ჯეიმსთან ერთად. ჯუნგერმა აღნიშნა, რომ ისევე როგორც ორიგინალი ფილმი უილიამ შექსპირის თანამედროვე გადმოსახედიდან იყო მოყოლილი, ახალი პროექტი დაფუძნებული იქნება მოლიერის პიესაზე მიზანთროპი, ანუ ჭირვეული საყვარელი. რეჟისორი იმედს გამოთქვამს, რომ ფილმის ორიგინალი შემადგენლობიდან ზოგიერთი მსახიობი დაბრუნდება ზოგიერთ ეპიზოდში ან მეორეხარისხოვანი როლის სახით. ფილმი იგეგმება, როგორც გაგრძელებების ტრილოგიის პირველი ნაწილი, ხოლო დამატებით პროექტებს სავარაუდოდ ექნებათ სახელწოდებები: „10 რამ, რაც მძულს ქორწინებაში“ და „10 რამ, რაც მძულს ბავშვებში“. იუნგერმა აღიარა, რომ მიუხედავად იმისა, რომ ლეჯერი ახალ ნაწილში ვერ გამოჩნდება, მასში იქნება მინიშნება და პატივისცემა გარდაცვლილი მსახიობის მიმართ.


სქოლიო

კატეგორია:1999 წლის ფილმები
კატეგორია:ამერიკული ფილმები
კატეგორია:რომანტიკული კომედიური ფილმები
კატეგორია:რომანტიკული დრამები
კატეგორია:რომანტიკული კომედიები